CELEX: C2007/297/10
Language: mt
Date: 2007-12-08 00:00:00
Title: Kawża C-429/05: Sentenza tal-Qorti tal-Ġustizzja (L-Ewwel Awla) ta' l- 4 ta' Ottubru 2007 (talba għal deċiżjoni preliminari tat-Tribunal d'instance de Saintes — Franza) — Max Rampion, Marie-Jeanne Godard, miżżewġa Rampion vs Franfinance SA, K par K SAS (Direttiva 87/102/KEE — Kreditu lill-konsumatur — Dritt tal-konsumatur li jieħu r-rimedji kontra l-persuna li tagħti l-kreditu f'każ ta' nuqqas ta' eżekuzzjoni jew ta' eżekuzzjoni li mhijiex konformi mal-ftehim li jirrigwarda l-oġġetti jew is-servizzi ffinanzjati mill-kreditu — Kundizzjonijiet — Referenza għall-oġġett jew is-servizz ffinanzjat bl-offerta ta' kreditu — Faċilità ta' kreditu li tippermetti li l-kreditu mogħti jintuża diversi drabi — Possibbiltà għall-qorti nazzjonali li tqajjem ex officio d-dritt tal-konsumatur li jieħu r-rimedji kontra l-persuna li tagħti l-kreditu)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/7
            
         Sentenza tal-Qorti tal-Ġustizzja (L-Ewwel Awla) ta' l-4 ta' Ottubru 2007 (talba għal deċiżjoni preliminari tat-Tribunal d'instance de Saintes — Franza) — Max Rampion, Marie-Jeanne Godard, miżżewġa Rampion vs Franfinance SA, K par K SAS
   (Kawża C-429/05) (1)
   
   (Direttiva 87/102/KEE - Kreditu lill-konsumatur - Dritt tal-konsumatur li jieħu r-rimedji kontra l-persuna li tagħti l-kreditu f'każ ta' nuqqas ta' eżekuzzjoni jew ta' eżekuzzjoni li mhijiex konformi mal-ftehim li jirrigwarda l-oġġetti jew is-servizzi ffinanzjati mill-kreditu - Kundizzjonijiet - Referenza għall-oġġett jew is-servizz ffinanzjat bl-offerta ta' kreditu - Faċilità ta' kreditu li tippermetti li l-kreditu mogħti jintuża diversi drabi - Possibbiltà għall-qorti nazzjonali li tqajjem ex officio d-dritt tal-konsumatur li jieħu r-rimedji kontra l-persuna li tagħti l-kreditu)
   (2007/C 297/10)
   Lingwa tal-kawża: Il-Franċiż
   Qorti tar-rinviju
   Tribunal d'instance de Saintes
   Partijiet fil-kawża prinċipali
   
      Rikorrenti: Max Rampion, Marie-Jeanne Godard, miżżewġa Rampion
   
      Konvenuta: Franfinance SA, K par K SAS
   Suġġett
   Talba għal deċiżjoni preliminari — Tribunal d'Instance de Saintes — Interpretazzjoni ta' l-Artikoli 11 u 14 tad-Direttiva tal-Kunsill 87/102/KEE, tat-22 ta' Diċembru 1986, għall-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar il-kreditu lill-konsumatur (ĠU L 42, p. 48) — Leġiżlazzjoni nazzjonali li tissuġġetta l-applikazzjoni tar-regoli ta' interdipendenza bejn il-kuntratt ta' kreditu u l-kuntratt ta' bejgħ għall-fatt li l-offerta ta' kreditu ssemmi l-oġġett iffinanzjat — Faċilità ta' kreditu li ma ssemmix l-oġġett iffinanzjat imma li għandha rabta manifesta mal-kuntratt ta' bejgħ — Possibbiltà għall-qorti nazzjonali li tqajjem ex officio l-motivi bbażati fuq il-leġiżlazzjoni tal-kreditu lill-konsumatur
   Dispożittiv
   
               1)
            
            
               L-Artikoli 11 u 14 tad-Direttiva tal-Kunsill 87/102/KEE, tat-22 ta' Dicembru 1986, għall-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar il-kreditu lill-konsumatur, kif emendata mid-Direttiva 98/7/KE tal-Parlament Ewropew u tal-Kunsill, tas-16 ta' Frar 1998, għandhom jiġu interpretati fis-sens li jipprekludu d-dritt għal rimedji, previst fl-Artikolu 11(2) ta' din id-Direttiva u li jibbenefika minnu l-konsumatur kontra l-persuna li tagħti l-kreditu, milli jkun suġġett għall-kundizzjoni li l-offerta minn qabel ta' kreditu ssemmi l-oġġetti jew il-provvista ta' servizzi ffinanzjati.
            
         
               2)
            
            
               Id-Direttiva 87/102, kif emendata mid-Direttiva 98/7, għandha tiġi interpretata fis-sens li tippermetti lill-qorti nazzjonali tapplika ex officio d-dispożizzjonijiet li jittrasponu fid-dritt intern l-Artikolu 11(2) tagħha.
            
         
      (1)  ĠU C 36, 11.2.2006.